C 99/112
DA
Den Europæiske Unions Tidende
1.3.2022
Onsdag den 7. juli 2021
udarbejdelsen af det strategiske kompas drøfter forholdet mellem artikel 42, stk.
7, i TEU og artikel 5 i den nordatlantiske traktat, som fastlægger henholdsvis EU's og NATO's utvetydige engagement i solidaritet og sikkerhed, samtidig med at begge organisationers selvstændige beslutningstagning bør respekteres fuldt ud;
14. påskønner de positive vendinger, EU-NATO-samarbejdet blev omtalt i i slutkommunikéet fra NATO-topmødet den 14. juni 2021; mener imidlertid, at der er behov for en betydelig større indsats for at fremme samarbejdet mellem EU og NATO og opnå et ægte strategisk partnerskab; understreger, at EU er en partner for NATO, og at samarbejdet mellem EU og NATO er gensidigt styrkende og baseret på de aftalte vejledende principper om gennemsigtighed, gensidighed, inklusivitet og begge organisationers beslutningsautonomi; understreger, at udviklingen af sammenhængende, komplementære og interoperable forsvarskapaciteter er afgørende for at øge sikkerheden i det euro-atlantiske område i overensstemmelse med princippet om ét sæt styrker; gentager, at en europæisk kapacitet til at handle, det være sig i et partnerskab eller på egen hånd, er afgørende for komplementariteten og for at bidrage til opfyldelsen af NATO's kerneopgaver samt for at forbedre konfliktforebyggelsen og dermed for sikkerheden på det europæiske kontinent som helhed;
15. er af den opfattelse, at det fremtidige samarbejde mellem EU og NATO bør bygge på de erfaringer, EU har i kraft af såvel sin enestående ekspertise inden for civil krisestyring og kapacitetsopbygning, navnlig den civile planlægnings- og gennemførelseskapacitet (CPCC), som sin militære krisestyringsekspertise, dvs. »den militære planlægnings- og gennem­ førelseskapacitet« (MPCC), i kombination med de erfaringer, der er indhøstet fra deployeringen af 37 militære feltoperationer siden 2003 og ydelsen af bistand til militære aktører i partnerlande via initiativet for »kapacitetsopbygning til støtte for fred og udvikling« (CBSD) og den afrikanske fredsfacilitet (APF), som er blevet integreret i den europæiske fredsfacilitet (EPF);
16. påskønner det klare sprog i NATO-topmødets kommuniké af 14. juni 2021 for så vidt angår vigtigheden af resiliens; understreger, at både EU og NATO bør styrke deres samarbejde og koordinere det mere effektivt på det centrale resiliensområde, og fremhæver EU's ambition om at udvikle en meningsfuld tilgang til styrkelse af de forskellige civile og militære aspekter af resiliens, bl.a. inden for beskyttelse af kritisk infrastruktur, såsom inden for transport-, energi- og IT-sektorerne, samt EU's rolle som central aktør i bekæmpelsen af desinformation og falske nyheder;
17. påskønner den positive beslutning, som Rådet traf den 6. maj 2021 om at give koordinatoren af det militære mobilitetsprojekt, Nederlandene, tilladelse til at imødekomme USA's, Canadas og Norges respektive anmodninger om at deltage i PESCO-projektet om militær mobilitet; understreger, at en sådan deltagelse vil være et vigtigt skridt i retning af øget sammenhæng mellem EU's og NATO's respektive kapacitetsudviklingsbestræbelser og udgøre et konkret eksempel på et revitaliseret transatlantisk partnerskab; minder om, at undtagelsesvis deltagelse af tredjelande i PESCO-projekter, forudsat at det ikke undergraver målet om at fremme EU's FSFP, og at de opfylder et aftalt sæt politiske, materielle og retlige betingelser, kan være i Unionens strategiske interesse, navnlig hvis de bidrager med teknisk ekspertise eller yderligere kapaciteter; mener, at dette især gælder for strategiske partnere såsom NATO-allierede, lande på Vestbalkan og partnere i det østlige partnerskab; minder om sin holdning om, at tredjelandes deltagelse kun kan være undtagelsesvis, besluttes fra sag til sag og være baseret på en indbydelse fra EU's medlemsstater, og understreger, at en sådan deltagelse bør skabe merværdi og bidrage til at styrke FSFP; minder også om, at tredjelandes deltagelse skal overholde de relevante regler i afgørelse (FUSP) 2020/1639;
18. understreger betydningen af transatlantisk samarbejde om en række internationale spørgsmål såsom klimaæn­ dringer, pandemireaktion, nye disruptive teknologier, kunstig intelligens, cybersikkerhed, bekæmpelse af terrorisme, herunder jihadistisk og statsstøttet terrorisme, energi, maritim sikkerhed og resiliens samt det ydre rum;
19.
anerkender vigtigheden af samarbejdet mellem EU og NATO på Vestbalkan, såsom samarbejdet mellem EU's retsstatsmission i Kosovo (EULEX) og NATO's fredsbevarende styrke i Kosovo (KFOR); hylder EU's militæroperation, EUFOR ALTHEA, hvis operative hovedkvarter er beliggende i Det Øverste Hovedkvarter for de Allierede Styrker i Europa (SHAPE) på grundlag af Berlin Plus-aftalerne med NATO, og som i henhold til disse ordninger har bidraget til et sikkert miljø i Bosnien-Hercegovina, siden den afløste NATO's stabiliseringsstyrke (SFOR) i 2004; påpeger, at erfaringerne fra disse missioner og operationer bidrager til at sikre, at alt nuværende og fremtidigt samarbejde mellem EU og NATO skaber fred, sikkerhed og stabilitet i de berørte regioner, støtte og uddanne lokale partnere og opbygge kapacitet; bemærker den vigtige